section_heading: Životopis
paragraph_text: Rođen je 12. ožujka 1858. u Briançonu, u Francuskoj. Već sa sedamnaest godina osjetio je poziv za monaški život. 1877. odlazi u trapističku cistercitsku opatiju u Aiguebelleu, gdje prima novački habit i ime Ivan Krstitelj (fra. Jean-Baptiste). Prve zavjete polaže 1879., u dobi od dvadeset i jedne godine. Nakon studija filozofije, teologije i drugih znanosti prima svećeničko ređenje 1884. godine. Za opata opatije u Chambarandu izabran je 1897., a za opata Sept-Fonsa 1899. Svojim životom i djelovanjem dao je snažan poticaj obnovi monaškoga života. Dugi niz godina bio je duhovni vođa mnogim osobama. Svoje čuveno djelo Duša svakog apostolata, koje je ubrzo postalo klasikom duhovne literature, napisao je 1907. godine. Napisao je i djelca o molitvi i liturgiji Načela i upute za nutarnji život i o duhovnom životu i plodovima koji iz njega proizlaze posvetimo li se njegovoj izgradnji O plodnostima nutarnjeg života. Umro je 1935. godine.<ref>Verbum Dom Jean-Baptiste Chautard (pristupljeno 5. travnja 2019.)